Source: http://docplayer.fi/241785-Kuva-selville-vesille-kuntouttava-vankityo-ohjelman-arviointi.html
Timestamp: 2018-01-22 02:50:00+00:00
Document Index: 8500128

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

KUVA Selville vesille Kuntouttava vankityö -ohjelman arviointi - PDF
KUVA Selville vesille Kuntouttava vankityö -ohjelman arviointi
Download "KUVA Selville vesille Kuntouttava vankityö -ohjelman arviointi"
1 RIKOSSEURAAMUSLAITOS Rikosseuraamuslaitoksen monisteita 5/2013 KUVA Selville vesille Kuntouttava vankityö -ohjelman arviointi Liisa Virta
2 Rikosseuraamuslaitoksen monisteita 5/2013 KUVA Selville vesille Kuntouttava vankityö -ohjelman arviointi Liisa Virta Helsingin kaupunki
3 Johdanto Kuntouttava vankityö -ohjelma on toiminut vuodesta 1999 lähtien. Ohjelman tavoite on päihdekuntoutuksen, asumisen tuen ja tuetun työllistämisen kautta tukea helsinkiläisiä miespuolisia vankeja kohti päihteetöntä ja rikoksetonta elämäntapaa. Tämän raportin tavoitteena on arvioida ohjelman tuloksellisuutta, mutta myös kartoittaa eri prosessien toimivuutta, jotta ohjelmaa voidaan kehittää vastaisuudessa. Raportin koostaminen on ollut mahdollista monen eri toimijan tarjoaman panoksen ansiosta. Kiitos kuuluu heille kaikille. Arviointiraporttia valmisteltaessa on ohjelman arviointiryhmä ollut avainasemassa. Heidän kokemuksensa arviointi- ja asiakastyöstä, ammattitaitonsa ja rakentava kommentointi on siivittänyt tämän raportin valmistumista. Kuntouttava vankityö -ohjelman arviointiryhmään ovat kuuluneet Helsingin sosiaali- ja terveysviraston työllistymisen tuen päällikkö Leena Luhtasela, Helsingin kaupungin tietokeskuksen tutkija Pekka Borg, Suomenlinnan vankilan sosiaalityöntekijä Kristiina Kotkavuori ja Helsingin sosiaali- ja terveysviraston johtava sosiaalityöntekijä Carl-Olof Stenberg. Kiitos kuuluu myös Kuntouttava vankityö -ohjelmassa työnjohtajana pitkään toimineelle Osmo Gröhnille ja taloussihteeri Ahmed Omarille, jolta sain tietoa ohjelman kustannuksista. Elina Toijanahon ja Inka Vaakanaisen opinnäytetyöt ovat tarjonneet raporttiin arvokkaan laadullisen näkökulman. Toijanahon haastattelemat A-klinikan työntekijät, aluesosiaalityöntekijät, sosiaaliohjaaja ja Helsingin vankilan päihdeohjaaja tekevät arvokasta työtä asiakkaiden hyväksi, ja heidän näkemyksensä valottavat asiakkaiden kanssa tehtävän työn haasteita. Vaakanaisen opinnäytetyöstä raporttiin saatiin mukaan arvokas asiakasnäkökulma. Vankien omat näkemykset ohjelman eri osa-alueista ovat ohjelman arvioinnin ja kehittämisen kannalta ensiarvoisen tärkeitä ja tästä hyvästä asiakkaille kuuluu erityiskiitos. Kuntouttava vankityö -ohjelman ylläpitäminen ja edelleen kehittäminen on välttämätöntä, jotta yhä useampi saisi mahdollisuuden muutokseen. 1
4 Sisältö 1. Kuntouttava vankityö KUVA. Arviointiraportin tavoite ja keskeiset tulokset KUVAn toiminta ja tavoitteet Vankilasta vapauteen - KUVAn prosessi vaiheittain KUVAn looginen malli KUVAn kustannukset ja vaikutus vankilakustannuksiin Arviointikysymykset ja raportissa käytettävä aineisto Asiakastietokanta KUVAn asiakkaiden haastattelut KUVAn koordinaattoreiden haastattelut A-klinikan työntekijöiden, sosiaalityöntekijöiden ja -ohjaajan, sekä vankilan päihdeohjaajan haastattelut Tulokset Rikokseton elämäntapa Päihteetön elämäntapa Vastuunotto omasta elämästä Itsenäinen asuminen Työllistyminen ja opiskelu Toimeentulo ja taloudellinen riippumattomuus Johtopäätökset Ohjelman arviointi ja toimenpide-ehdotukset...43 Arviointiraportin kuviot ja taulukot Arviointiraportissa käytetyt aineistot Lähteet 2
5 1. Kuntouttava vankityö KUVA. Arviointiraportin tavoite ja keskeiset tulokset Kuntouttava vankityö, KUVA, on helsinkiläisille miespuolisille vangeille suunnattu ohjelma, jonka tavoitteena on edistää rikoksetonta ja päihteetöntä elämäntapaa ja tukea yhteiskuntaan ja työelämään sijoittumista. Ohjelma on suunnattu rikolliseen elämäntapaan kyllästyneille, vakavasti päihdeongelmaisille vangeille, joilla on mahdollisuus kuntoutua työelämään. Vankilasta vapauteen siirtyminen on haasteellinen nivelvaihe ja KUVAn tavoitteena on ollut luoda katkeamaton tuen polku, jossa painotetaan työhönkuntoutusta, päihdekuntoutusta ja asumisen tukea. Toiminta alkoi kokeiluna vuonna 1999 ja on vuodesta 2001 lähtien jatkunut vakituisena toimintana Helsingin kaupungin sosiaali- ja terveysvirastossa. Ohjelma tarjoaa vangeille työhönkuntoutusta, päihdekuntoutusta ja tuettua asumista. Työ jatkuu määräaikaisena palkkatukityönä koevapaudessa ja ehdonalaisessa vapaudessa. KUVA on ollut toiminnassa yli vuosikymmenen, mutta sen toiminnasta ei ole vielä tehty kattavaa arviointia. Tämän arviointiraportin tavoitteena on tuottaa tietoa ohjelman tavoitteista, toiminnasta ja vaikuttavuudesta. Arvioinnin tavoitteena on saada tietoa siitä, onko ohjelma edistänyt vapautuvien vankien päihteetöntä ja rikoksetonta elämäntapaa, kykyä elämänhallintaan ja itsenäiseen ongelmattomaan asumiseen. Peruskysymys kuuluukin; kuinka hyvin KUVA on saavuttanut sille asetetut tavoitteet? Toisaalta tarkoitus on tuottaa palvelun parantamiseksi tietoa siitä, miten palveluprosessit ja yhteistyöverkostot toimivat ja mitä mahdollisia ongelmia toimivuudessa on ilmennyt. Tuomalla esiin eri tahojen ääni ja kokemus, voidaan ohjelmaa kehittää edelleen tulevaisuudessa. Tätä arviointiraporttia varten on kerätty sekä kvalitatiivista, että kvantitatiivista aineistoa, jotta ohjelman toiminnasta ja tuloksellisuudesta saadaan kattava kokonaiskuva. Toimintaa arvioidaan neljän eri aineiston tuoman tiedon pohjalta. Aineistossa on mukana yksi Laurea-ammattikorkeakoulun opinnäytetyö ja yksi opinnäytetyön aineistoanalyysi. Ensimmäinen tuo raporttiin KUVAn asiakkaiden näkökulman ja jälkimmäinen KUVAn asiakkaiden kanssa toimivien A-klinikan työntekijöiden, sosiaalityöntekijöiden ja -ohjaajan sekä vankilan päihdetyöntekijän näkemykset. Lisäksi raporttia varten on haastateltu 3
6 KUVAssa alusta alkaen mukana olleet keskeiset koordinaattorit. Tätä arviointiraporttia varten on lisäksi koottu erillinen tilastollinen raportti ohjelmaan osallistuneiden vankien tilanteesta ennen ja jälkeen KUVAan osallistumisen, sekä ohjelmassa olleiden uusintarikollisuustiedot. Tilastoraportti on koottu sosiaali- ja terveysviraston asiakasjärjestelmästä ja Rikosseuraamuslaitokselta saatujen tietojen pohjalta. Rikosseuraamuslaitokselta oli mahdollista saada uusintarikollistietoja vuodesta 2006 eteenpäin, eli näissä tiedoissa ei näy kaikkien KUVAan osallistuneiden (99 kpl) uusintarikollisuustiedot. Tästä syystä raportissa käytetyissä tilastoissa ja taulukoissa asiakasmäärät vaihtelevat. Rikoksettoman elämäntavan toteutumisen kannalta ratkaisevaa on ollut puolen vuoden kuntouttavan työjakson suorittaminen vankeusajan jälkeen. Vähintään kuusi kuukautta siviilityössä olleista 83 % ei kahden vuoden tarkastelujakson jälkeen ollut saanut vankeusrangaistukseen johtavia tuomioita (Taulu 3, s.19). Kun kaikki KUVAssa vapautuneet lasketaan yhteen, heistä 67 % ei ole ollut seuranta-aikana uudestaan vankilassa. Mitä pitempään KUVAn työsuhde on jatkunut, sitä vähemmän on keskimäärin uusia vankilakertoja (Kuvio 2, s.21). Päihteettömän elämäntavan toteutumista on vaikea todentaa, sillä ohjelman päätyttyä, siviilielämän alkaessa päihteettömyyspyrkimys jää asiakkaan vastuulle ja seurantatietoja ei juuri ole saatavilla. Haastatteluaineistojen perusteella voidaan todeta, että jotkut ovat onnistuneet pysymään erossa päihteistä jopa vuosia, ja toiset ovat saaneet oman päihteiden käyttönsä hallintaan niin, ettei se häiritse esim. työssäkäyntiä. Koordinaattoreiden ja asiakkaiden haastatteluista käy myös ilmi, että vaikka päihteettömän elämäntavan ylläpitäminen ei ole onnistunut kaikilta, monet ovat alkaneet pohtia omaa päihteiden käyttöään uudesta näkökulmasta. Lyhyt KUVAssa vietetty päihteetön kausi on ollut monille positiivinen kokemus. KUVAn tavoite on saada asiakkaat ottamaan vastuuta omasta elämästään ja aktivoitumaan omien asioidensa hoitoon. Käytännössä tämä tarkoittaa positiivisia sosiaalisia suhteita, terveydestä huolehtimista ja vanhemmuuden vahvistumista. Kuten päihteettömyystavoitteiden, myös elämänhallinnallisten taitojen vahvistumisen tutkiminen ja todentaminen on haastavaa. KUVAan osallistuneiden vankien elämänlaadussa ja terveydessä on kuitenkin havaittavissa muutoksia parempaan. Parhaiten ovat pärjänneet ne, jotka ovat suorittaneet ohjelman loppuun, mutta keskeyttäneetkin ovat kokeneet ohjelman antaneen välineitä ja motivaatiota elämänhallintaan. Päihteiden käytön lopettaminen on 4
7 merkittävällä tavalla edistänyt asiakkaiden terveyttä ja lyhytkin päihteetön kausi edisti monen asiakkaan terveyttä. KUVAn tavoite on edistää asiakkaiden itsenäistä asumista. Asunnottomuus ja mm. vuokrarästeistä johtuvat häädöt ovat yleisiä ongelmia vankien keskuudessa. Ohjelman loppuun suorittaminen edistää myös itsenäistä asumista. Kahden vuoden seurannassa KUVAn loppuun suorittaneista kaksi kolmasosaa asui pienasunnossa ja 20 % oli asunnottomana tai vankilassa. KUVAn keskeyttäneistä yli puolet oli asunnottomana tai vankilassa. (Taulu 7 s.31.) KUVAn tavoite on ollut edistää vapautuvien vankien työllistymistä ja taloudellista riippumattomuutta. Ohjelmassa loppuun asti olleet ovat työllistyneet paremmin ohjelman jälkeen, vaikka kolmasosa heistäkin oli kahden vuoden seurantajakson jälkeen työttömänä. Vankeusaikana ohjelman keskeyttäneistä työttömänä olivat kaksi vuotta myöhemmin kaikki muut paitsi yksi eläkkeelle siirtynyt (Taulu 14, s.35) Kahden vuoden seurantajaksolla muutokset toimeentulotuen asiakkuuksissa eivät ole suuria. Tukea saaneiden osuudet ovat pitkälti samat ennen KUVAa ja sen jälkeen. Keskimäärin noin 70 % on saanut toimeentulotukea ennen ja jälkeen KUVAn. Vapautumisen jälkeiselle siviilityöjaksolle osallistuneista kolmasosa ei ole kahden vuoden jälkeen ollut toimeentulotuen saajana kun taas KUVAn vankeusajalla keskeyttäneiden joukossa toimeentulotuen saaminen oli huomattavasti yleisempää. Myös ohjelman loppuun suorittaneista yli puolet sai jatkuvasti toimeentulotukea. (Taulu 12, s.34 ja Taulu 13, s.35) Toimeentulotukeen turvautumiseen vaikuttavat asiakkaiden velat ja heikko asema työmarkkinoilla. Ohjelman loppuun asti suorittaminen ennakoi asetettujen tavoitteiden saavuttamista. Ohjelman toimivia ja parhaita puolia ovat motivoituneet työntekijät ja toimiva moniammatillinen yhteistyöverkosto. KUVAn työntekijöiden vastuualueet ovat selkeät ja luottamus verkoston toimintaan mahdollistaa jokaisen työntekijän keskittymisen asiakkaan tukemiseen täysipainoisesti. Moniongelmainen asiakasryhmä luo kuitenkin haasteita onnistumiselle, ja monipuolisesta tuesta huolimatta asiakkaan nivelvaiheessa kohtaamat riskit ovat olemassa. KUVAan olisi mahdollista rekrytoida enemmänkin asiakkaita, mutta sapluunaan sopivia asiakkaita ei ole tarpeeksi vankiloiden päihdekuntoutuspaikkojen vähyyden takia. Ohjelman tarjoamaa työtoimintaa voisi monipuolistaa, sillä kaikki eivät koe remontti- ja korjaustöitä omakseen. KUVAn asiakkaiden poikkeuksellinen elämäntilanne tulisi ottaa huomioon ulosottosopimusta tehtäessä ja yksilöllisen tuen tarjoaminen tulisi 5
8 säilyttää läpi ohjelman. KUVAn asiakkaat hyötyisivät A-klinikan yksilötyökäytännön muuttamisesta, sillä asiakkaat tarvitsevat jatkuvaa yksilöllistä tukea samojen toimijoiden kanssa. Asiakkaiden tulisi kiinnittyä paremmin A-klinikan ja vertaistukiryhmien toimintaan, erityisesti vankeustuomion päätyttyä. Asiakkaiden kiinnittymistä työmarkkinoille tulee tukea entistä paremmin. 2. KUVAn toiminta ja tavoitteet Vankilakierteessä olevien ihmisten voidaan sanoa olevan suomalaisen yhteiskunnan köyhin, syrjäytynein ja sairain väestönosa (Granfelt 2007, 44). Suuri osa vangeista on vailla vakituista asuntoa ja lähes kaikki heistä kärsivät päihdeongelmista. Suurella osalla vankilakierteessä olevista ihmisistä on myös hyvin vähän työkokemusta hankittuna. Aiemman työkokemuksen vähäisyys yhdistettynä asunnottomuuteen ja päihdeongelmaan tekee (vapautuvien) vankien mahdollisuuksista kiinnittyä työmarkkinoille ja ympäröivään yhteiskuntaan äärimmäisen heikot. Jotta vapautuvalla vangilla voi olla realistiset mahdollisuudet saavuttaa rikokseton ja päihteetön elämäntapa sekä kyetä itsenäiseen asumiseen, tulee tuen ja kuntoutuksen kattaa kaikki nämä osa-alueet. KUVAn konsepti perustuukin kokonaisvaltaiseen tukeen, joka jatkuu katkeamattomana vankilasta vapauteen samojen toimijoiden kanssa. Ohjelman keskeiset osa-alueet ovat työhönkuntoutus, päihdekuntoutus ja tuettu asuminen. Kuntouttava vankityö on Helsingin sosiaaliviraston ja Etelä-Suomen rikosseuraamusalueen yhteistyöhanke ja se toimii Suomenlinnan vankilasta käsin. Päihdehoito, sosiaalipalvelut ja sosiaalityö suunnitellaan yksilökohtaisesti. (Kuntouttava vankityö vuonna 2011, 2-3.) KUVAn toiminnan kuusi keskeisintä pitkän aikavälin tulostavoitetta ovat rikokseton elämäntapa, päihteetön elämäntapa, vastuun otto omasta elämästä, itsenäinen asuminen, työllistyminen tai ammatilliset opinnot ja taloudellinen riippumattomuus. Kuntouttava vankityö sisältää suunnitelmallista kokonaisvaltaista sosiaalityötä, jossa erityisesti korostuu työhönkuntoutus ja päihdekuntoutus, asumispalvelut ja asumistaitojen kehittäminen ja velka-asioiden järjestely. (Borg 2012, 5) 6
9 2.1 Vankilasta vapauteen - KUVAn prosessi vaiheittain Tässä luvussa selostetaan Kuntouttava vankityö -ohjelman prosessin eteneminen aina hakemisen edellytyksistä vapautumiseen ja siviilielämään asti. Raportissa liitteenä olevassa prosessikartassa on selostettu tarkemmin ohjelman eteneminen (Liite 1). Hakemisen edellytykset ja ohjelmaan hakeminen KUVAan hakeutuvan vangin tulee täyttää ohjelman vaatimat perusedellytykset. Hakijan on oltava helsinkiläinen mies ja hänellä tulee olla valmiudet ja mahdollisuus kuntoutua työelämään tai ammatilliseen koulutukseen. KUVAn koordinaattoreiden mukaan hakemisen edellytyksistä voidaan jossain määrin joustaa, ja vangin mahdollisuus menestyä ohjelmassa arvioidaan aina yksilökohtaisesti. Vangin viimeaikainen kehitys painottuu valintaa tehtäessä. Helsinkiläisyys on kuitenkin ohjelmaan hakemisen ehdoton edellytys. Hakeutumisvaiheessa vankeusrangaistusta tulee olla jäljellä riittävän pitkä aika, mielellään noin vuosi, jotta kiinnittyminen uudenlaiseen elämäntapaan ja KUVAn palveluihin on mahdollista jo ennen vapautumista. Suurin osa ohjelmaan valituista hakeutuu ohjelmaan Suomenlinnan, Helsingin, Riihimäen, Keravan ja Jokelan vankiloista. Hakijoiden motivaatiota ja soveltuvuutta ohjelmaan kartoitetaan haastattelun avulla ja KUVAn koordinaattorit haastattelevat hakijan sijoitusvankilassa. Etelä-Suomen rikosseuraamusalueen arviointikeskus päättää vangin sijoittamisesta Suomenlinnan vankilaan. KUVA -ohjelman sisältö vankilassa Päihdekuntoutus A-klinikalla alkaa asiakkaan hakeuduttua ohjelmaan. Lisäksi vangit osallistuvat säännöllisesti Kriminaalihuollon tukisäätiön (Krits) vertaistuki Rediksen toimintaan ja heitä kannustetaan osallistumaan NA- ja AA-ryhmien vertaistukeen, sekä vankien etujärjestö Kris-Suomen (Kriminellas revansch i samhället) toimintaan. Suomenlinnan vankilassa KUVAn asiakkaat majoittuvat tupaan, jossa voi olla sijoitettuna myös muita päihdekuntoutuksessa olevia vankeja. Ohjelman alussa vangit osallistuvat kuuden viikon perehdytystyöjaksolle, joka on käytännössä metsänraivaus- ja puistotyötä Helsingin kaupungin ulkotyökohteissa. Perehdytysjakson aikana vangeille maksetaan toiminta- 7
10 rahaa. Tämän jälkeen vangit siirtyvät varsinaisiin työkohteisiin, missä työ on pääasiassa remontti- ja kunnostustyötä. Työllistämisestä huolehtii Helsingin sosiaaliviraston työhönkuntoutus ja työstä maksetaan työehtosopimuksen mukaista palkkaa. KUVAan osallistuvia autetaan velka-asioiden järjestelyssä, ja asiakkaille tarjotaan tukea ulosottoviraston kanssa asiointiin. KUVA mukana vankeusrangaistuksen päättyessä ja siviilissä Vankilatuomion lähestyessä loppuaan selvitetään valvotun koevapauden edellytykset ja valmistellaan mahdollinen toimeenpanosuunnitelma. Yhteistyö ehdonalaisvalvojan kanssa alkaa ja asiakasta tukee lisäksi oman alueen sosiaalityöntekijä. Asuntoa vailla oleville järjestetään tukiasunto Sosiaaliviraston Asumisen tuessa. Asiakkaalla on mahdollisuus jatkaa työhönkuntoutuksen töissä ja A-klinikan ja vertaistukiryhmien tarjoama tuki jatkuu vankeusajan jälkeen. Tällä hetkellä KUVAssa vapautuville vangeille voidaan tarjota kaksi kuuden kuukauden mittaista työllistymisjaksoa ja tuetun työjakson jälkeen asiakasta tuetaan tarvittaessa myös ammatillisiin opintoihin hakeutumisessa. Onnistuneen tuetun asumisen jakson jälkeen asiakasta tuetaan itsenäisen asumisen järjestämisessä. 2.2 KUVAn looginen malli KUVA -ohjelmalle tehtiin looginen malli, jonka tavoite on kuvata hankkeen toiminnot ja vaikutusketjut, joiden kautta odotetut tulokset voidaan saavuttaa. Mallin on oltava sekä uskottava, että toteutuskelpoinen. Arviointisuunnitelma ja arviointiraportin kysymykset perustuvat KUVAlle tehtyyn loogiseen malliin. Looginen malli ja siihen pohjautuva arviointisuunnitelma valmisteltiin neljässä puolipäiväisessä työpajassa. Mallin tekemiseen osallistuivat KUVAn seurantaryhmän jäsenet ja lisäksi KUVAn asiakkaiden kanssa toimivia työntekijöitä. KUVAn keskeisimpien toimijatahojen mukanaololla pyrittiin varmistamaan monipuolisen kokemustiedon välittyminen loogiseen malliin ja arviointisuunnitelmaan. (Borg 2012, 1-2.) 8
11 Mukana työpajoissa olivat seuraavien tahojen edustajat: Suomenlinnan vankila Yhdyskuntaseuraamustoimisto Etelä-Suomen rikosseuraamusalan arviointikeskus Sosiaaliviraston työhönkuntoutus Sosiaaliviraston asumisen tuki A-klinikat Sosiaaliviraston kehittämispalveluiden arviointi ja kehittämisyksikkö Kriminaalihuollon tukisäätiö Loogisen mallin ytimenä on kaksi oletusketjua, uskottava muutosteoria ja hyvä toimintamalli. Hyvin suunnitellussa hankkeessa tai interventiossa on mietitty ennakolta, minkälaiset muutokset asiakkaan elämässä ja tilanteessa ovat hankkeen pitkän tähtäimen tavoitteena ja minkälaisia muutoksia pitää välivaiheissa ensin tapahtua, jotta tavoitellut pitkän aikavälin tulokset voidaan saavuttaa. Sen jälkeen tulee pohtia, minkälaisen toiminnan tuloksena muutokset ovat mahdollisia. Tämä on kausaalinen oletusketju siitä, miten vaikutukset syntyvät. Tätä oletusta nimitetään muutosteoriaksi. Hyvän muutosteorian mittarina on, että se on loogisesti uskottava ja mahdollinen. (Borg 2012, 1-2.) Toinen puoli loogisesta mallista liittyy hankkeen toimeenpanoa kuvaavaan ns. toimintamalliin. Vaikka hankeajatuksen perustana olisi pätevä muutosteoria, voi hanke epäonnistua, jos toimeenpano on puutteellista. Suunnitellut toiminnot pitää toteuttaa sovitulla tavalla ja riittävässä laajuudessa, resurssit pitää olla oikein kohdennettuna ja tukipalvelut pitää olla saatavilla. Hyvän toimintamallin laadun mittarina on sen toteutettavuus. (Borg, 2012, 2.) 9
12 Kuvio 1 Loogisen mallin elementit Ongelma / tarve Päämäärä Resurssi Toiminnot Lyhyen ajan tulokset Tuotokset Keskipitkän ajan tulokset Pitkän ajan tulokset /vaikutukset Ulkoiset vaikuttavat tekijät Kuviossa 1 (Borg, 2012, 2) on havainnollistettu loogisen mallin elementit. Looginen malli lähtee ongelman määrittämisestä, eli mihin tarpeeseen intervention on määrä vastata. KUVA -ohjelman kohdalla tarve määriteltiin seuraavasti: Olemassa olevat toimintamallit eivät vastaa vapautuvien vankien tarpeita koskien esim. elämänhallintataitoja, työn- ja asunnon saantia, päihdekuntoutusta tai velka-asioiden hoitoa. Tämä koskee erityisesti siirtymää vankilasta vapauteen (Borg, 2012, 3). Tarpeen pohjalta KUVA -ohjelmalle määriteltiin seuraava päämäärä: Lisätä valmiuksia elämänhallintaan päihdekuntoutuville helsinkiläisille vankilasta vapautuville miehille jotka ovat mukana KUVA -ohjelmassa. Tavoitteena on työnsaaminen ja päihteetön rikokseton elämäntapa (Borg, 2012, 3). KUVA -ohjelman toiminnan kannalta välttämättömät resurssit koskevat mm. työntekijöitä, aikaa ja materiaaleja. Riittävillä resursseilla varmistetaan ohjelman perustoiminnot, kuten KUVAn markkinointi ja ohjelmaan rekrytoiminen, päihteettömyyden tukeminen ja elämänhallinnallisten taitojen vahvistaminen. Resurssien ja toimintojen mahdollistamia 10
13 tuotoksia ovat mm. käynnit A-klinikalla, työtoiminta ja sopimus ulosoton ja velkojien kanssa. KUVAn loogisen mallin osalta sovittiin, että lyhyen aikavälin oletetut tulokset tarkoittavat KUVAssa ennen vapautumista tapahtuneita muutoksia, ja lyhyen aikavälin tavoitteiksi kirjattiin mm. välien katkaiseminen rikolliseen tuttavapiiriin, päihdehoitoon ja työtoimintaan sitoutuminen ja motivaation vahvistuminen. Keskipitkällä aikavälillä tarkoitetaan noin vuotta vapautumisen jälkeen, KUVA-asiakkuuden päättymiseen asti ja tavoitteiksi määriteltiin mm. KUVA -ohjelmassa jatkaminen vapautumisen jälkeen, positiivinen sosiaalinen verkosto, aktivoituminen omien asioiden hoitoon ja velkojen saaminen hallintaan. Lyhyiden ja keskipitkien tavoitteiden saavuttaminen on tärkeää pyrittäessä pitkän aikavälin tavoitteisiin. Ulkoisia hankeen toimivuuteen vaikuttavia tekijöitä ovat mm. yhteistyökumppanien sitoutuminen toimintaan ja sen jatkuvuuteen, yleinen työmarkkina- ja taloudellinen, sekä myös rangaistusjärjestelmän painotukset suhteessa avolaitospaikkoihin ja koevapauksiin. (Borg 2010, Liite 1; Borg, 2012, Liite 1.) KUVAlle tehdyn loogisen mallin mukaan ohjelman kuusi pitkän tähtäimen tulostavoitetta ovat rikokseton elämäntapa, päihteetön elämäntapa, vastuunotto omasta elämästä, itsenäinen asuminen, työllistyminen tai ammatilliset opinnot ja taloudellinen riippumattomuus. KUVAan osallistuminen ei takaa näiden tavoitteiden saavuttamista, mutta KU- VAan osallistumisen oletetaan huomattavalla panoksella edistävän näiden vaikutusten syntyä. (Borg 2012, 3.) Liitteessä 1 on havainnollistettu tarkemmin KUVAn loogisen mallin osa-alueet. Tässä raportissa käsitellään näiden pitkän aikavälin tavoitteiden toteutumista. 2.3 KUVAn kustannukset ja vaikutus vankilakustannuksiin Vuoden 2011 aikana vankityöpäivien lukumäärä oli 949 päivää. Etelä-Suomen rikosseuraamusalue maksoi Helsingin sosiaali- ja terveysvirastolle 67,43 euroa per vankityöpäivä. Toiminnan menot vuonna 2011 olivat Helsingin sosiaali- ja terveysvirastolle euroa ja tulot olivat euroa josta Etelä-Suomen rikosseuraamusalueen osuus Helsingin kaupungille oli vankityökorvauksina euroa ja vankipalkkoina euroa. Helsingin sosiaaliviraston nettokustannukseksi toiminnasta vuonna 2011 tuli euroa. Sopimukseen liittyvinä kustannuksina vankityöpäivän nettohinnaksi vuonna 11
14 2011 tuli 35,04 euroa Helsingin sosiaalivirastolle. (Kuntouttava vankityö vuonna 2011, 7.) Tutkija Pekka Borg teki lisäksi laskelman Kuvan vaikutuksista vankilakustannuksiin. Laskelmassa on verrattu KUVAan osallistuneiden ja Helsingin vankilan päihteettömiltä osastoilta vapautuneiden uusien vankilakertojen keskimääriä. Laskelma sisältää lisäksi arvion vankilakertojen vähenemisen tuomista kustannussäästöistä. Vaikka laskelmat perustuvat osittain oletuksiin, antavat ne osviittaa KUVAn aikaansaamista säästöistä vankilakustannuksiin. Laskelman mukaan vankilakustannuksia olisi säästynyt Kuvan toiminta-aikana noin miljoona euroa. Vankilakertojen väheneminen on luettavissa tämän raportin tulososiossa (s ). Borgin laskelma löytyy kokonaisuudessaan raportin liitteistä. (Liite 3) 3. Arviointikysymykset ja raportissa käytettävä aineisto Tässä arvioinnissa pyritään selvittämään kuinka hyvin KUVAn pitkän aikavälin tavoitteet ovat toteutuneet, eli onko ohjelma edistänyt vankien valmiuksia elämänhallintaan, itsenäiseen asumiseen, taloudelliseen toimeentuloon ja päihteettömään elämäntapaan. Arvioinnin tueksi on kerätty sekä kvalitatiivista että kvantitatiivista aineistoa. Aineisto koostuu KUVAssa olleiden asiakkaiden, KUVAn koordinaattoreiden, A-klinikan työntekijöiden ja sosiaalityöntekijöiden ja ohjaajan, sekä vankilan päihdetyöntekijän haastatteluista, sekä erillisestä tilastoraportista, joka on tehty asiakasrekisteritietojen pohjalta. Tässä arviointiraportissa ei ole mahdollista esitellä kovin laajasti yksittäisten aineistojen analyysien tuloksia, mutta aineistot tarjoavat oleellisilta osin tärkeää tietoa ohjelman vaikuttavuudesta. Lisäksi erityisesti laadullisista haastatteluaineistoista on mahdollista nostaa esille ohjelman toimiviksi koettuja hyviä puolia, ja niistä on löydettävissä myös ohjelman tulevaisuuden kannalta hyödyllisiä kehitysehdotuksia. Aineistoihin nojaten pyritään ensisijaisesti vastaamaan raportin peruskysymykseen. Peruskysymys ja tarkentavat lisäkysymykset on määritelty raporttia varten tehdyssä arviointisuunnitelmassa. (Borg 2012, 5.) 12
15 KUVAn arvioinnin peruskysymys on: Onko kuntouttava vankityö lisännyt vapautuvan vangin valmiuksia elämänhallintaan ja sijoittumista työelämään? Peruskysymys voidaan pilkkoa ja konkretisoida vielä kuuteen lisäkysymykseen. Näiden kysymysten avulla lähdetään tarkastelemaan niitä mahdollisia muutoksia, jotka on määritelty KUVAn pitkän aikavälin tavoitteiksi KUVAan osallistuneiden vankien osalta. 1. Onko kuntouttava vankityö edistänyt vapautuvan vangin rikoksetonta elämäntapaa? 2. Onko kuntouttava vankityö edistänyt vapautuvan vangin päihteetöntä elämäntapaa? 3. Onko kuntouttava vankityö edistänyt vapautuvan vangin vastuun ottamista omasta elämästään? 4. Onko kuntouttava vankityö edistänyt vapautuvan vangin itsenäistä asumista? 5. Onko kuntouttava vankityö edistänyt vapautuvan vangin työllistymistä ja/tai ammatillisia opintoja? 6. Onko kuntouttava vankityö edistänyt vapautuvan vangin toimeentuloa ja taloudellista riippumattomuutta? 3.1 Asiakastietokanta Helsingin kaupungin tietokeskuksen tutkija Pekka Borg on laatinut erillisen tilastoraportin yhdistämällä Rikosseuraamuslaitokselta saatuja uusintarikollisuustietoja sosiaaliviraston asiakastietokantaan. Borgin raportissa kuvataan kattavasti KUVAn asiakkaiden elämässä tapahtuneita muutoksia, uusintarikollisuuden määrää, asumismuotoa, työllistymistä ja taloudellista tilannetta. Sosiaaliviraston asiakastietokannasta poimittiin tietoja vankien 13
16 tilanteesta ennen vankilaa / KUVAan tulovaiheesta, KUVAn aikaisesta ja kaksi vuotta KUVAn päättymisen jälkeisestä tilanteesta. Tiedoista käy ilmi mm. perushenkilötietoja, vankeuteen liittyviä tietoja ja tietoja palvelujen käytöstä (työhön ja koulutukseen osallistuminen, laitoshoitokertojen määrä, toimeentulotuen saanti, velkatilanne yms.) ja elämäntilanteesta. Nämä tiedot yhdistettiin Rikosseuraamuslaitokselta saatuihin tietoihin. Tilastoraportissa (Borg 2013) on vertailtu KUVAn loppuun suorittaneiden, ohjelman siviilityön ensimmäisen kuuden kuukauden aikana lopettaneiden ja ohjelman keskeyttäneiden välisiä eroja, sekä verrattu KUVAn asiakkaiden tietoja Helsingin vankilan päihteettömältä osastolta vapautuneiden vankien seurantatietoihin. Ohjelman kokonaan suorittaneeksi on luokiteltu kaikki, jotka ovat jatkaneet vähintään 6 kuukautta vapautumisen jälkeen KUVAn töissä. Aineistossa on 99 KUVAn asiakasta, joten konkreettiset analyysimenetelmät on valittu pienehköön aineistoon soveltuvuuden mukaan. Asiakasmäärät ristiintaulukoinneissa vaihtelevat, koska taulukoissa on yleensä mukana vain ne tapaukset, joilta on saatavissa molemmat taulukoitavat tiedot. Ensimmäiset seurannassa olevat asiakkaat aloittivat loppuvuodesta 2000 ja viimeiset loppuvuodesta Mukana ovat asiakkaat, joilla on kertynyt vuoden 2011 loppuun mennessä seurantatietoja ainakin kahden vuoden ajalta. 3.2 KUVAn asiakkaiden haastattelut KUVA-arvioinnin tärkeä osa-alue on ohjelmaan osallistuneiden vankien omat näkemykset ja kokemukset ohjelmasta. KUVA -ohjelman suorittaneet sekä keskeyttäneet tarjoavat ainutlaatuista tietoa ohjelman eri osa-alueiden toimivuudesta ja haastateltavien esiintuomat kehitysehdotukset auttavat kehittämään ohjelmaa tulevaisuudessa. KUVAarviointiin asiakasnäkökulma saadaan Inka Vaakanaisen (2012) Laureaammattikorkeakouluun tekemästä laadullisesta opinnäytetyöstä Kuntouttava vankityö - ohjelman merkitys asiakkaiden elämässä. Opinnäytetyön tavoitteena oli nostaa esiin asiakasnäkökulmaa ohjelman vahvuuksista ja kehittämistarpeista sekä arvioida KUVAohjelman keskeisimpiä osa-alueita, eli työhönkuntoutusta, päihdekuntoutusta ja tuettua asumista. Opinnäytetyön tavoitteena oli selvittää mikä KUVA -ohjelmassa on ollut asiakkaiden mielestä hyödyllistä, mikä on auttanut heitä kohti päihteetöntä ja rikoksetonta 14
17 elämää ja mikä on auttanut heitä parantamaan elämänhallintaansa ja ottamaan vastuuta omasta elämästään. Opinnäytetyötä varten haastateltiin 13:a KUVAan osallistunutta, joiden vapautumisesta oli kulunut yli kaksi vuotta. Kahdeksan haastateltavaa oli ollut mukana ohjelmassa ainakin kolme kuukautta vapautumisen jälkeen, loput olivat keskeyttäneet ohjelman joko jo vankeuden aikana tai ensimmäisen kolmen kuukauden sisään vapautumisestaan. (Vaakanainen 2012, ) Asiakasnäkökulman mukaan ottamisen tavoitteena ei ole saada tietoa asiakkaiden tyytyväisyydestä tai mielipiteistä ohjelmasta sinänsä. Asiakkaat voivat kuitenkin omalta osaltaan tuoda arvokasta tietoa siitä, mitkä ovat olleet ohjelman tavoitteiden kannalta toimivia osa-alueita ja mitä toimintoja voi tulevaisuudessa kehittää ja miten. 3.3 KUVAn koordinaattoreiden haastattelut KUVAssa alusta alkaen, vuodesta 1999, ovat olleet mukana Suomenlinnan vankilan sosiaalityöntekijä Kristiina Kotkavuori, Helsingin sosiaali- ja terveysviraston johtava sosiaalityöntekijä Carl-Olof Stenberg ja KUVAssa työnjohtajana vuoteen 2010 asti toiminut Osmo Gröhn. Heitä haastattelemalla pyrittiin saamaan kokonaisvaltainen käsitys KUVAn prosessien toimivuudesta, asiakaskunnasta, vaikutuksista ja kartoittaa KUVAsta saatuja oppeja palvelun kehittämistä varten. Haastattelua tehtäessä haastattelurungon tukena käytettiin vankiloissa jaettavaa KUVAn prosessikarttaa, josta selviää KUVAn eteneminen vaiheittain alkaen ohjelmaan hakemisesta siviiliin pääsyyn asti. Haastattelu tehtiin ja haastattelijana toimi työhönkuntoutuksen suunnittelija Liisa Virta. 3.4 A-klinikan työntekijöiden, sosiaalityöntekijöiden ja -ohjaajan, sekä vankilan päihdeohjaajan haastattelut A-klinikan työntekijät, aluesosiaalityöntekijät ja ohjaajat sekä vankilahenkilökunta tekevät tiiviisti töitä KUVAn asiakkaiden kanssa. Heidän näkökulmansa KUVAn asiakaspro- 15
18 sessien ja ohjelman toimintaan on tärkeä. Elina Toijanahon Laureaammattikorkeakouluun keväällä 2013 valmistuva opinnäytetyö kartoittaa näiden keskeisten toimijoiden työtä ja kokemuksia KUVA-asiakkaiden kanssa toimimisesta. Opinnäytetyön aineisto koostuu kolmesta teemahaastattelusta, joista kaksi on ryhmähaastatteluja. Yhteensä haastateltuja oli seitsemän. Kaksi sosiaalityöntekijää ja yksi sosiaaliohjaaja muodostivat oman ryhmänsä ja kolme A-klinikan työntekijää omansa. Kolmas teemahaastattelu on vankilan päihdeohjaajan haastattelu. Tässä raportissa on ollut mahdollista hyödyntää Toijanahon opinnäytetyön aineisto-osuuksien analyysia. Aineiston analyysiosa on vain osa opinnäytetyötä ja näin ollen varsin suppea, mutta se tarjoaa kuitenkin hyvin vastauksia arviointiraportin laadullisiin kysymyksiin. Haastatteluiden fokus on asiakastyön menetelmissä, KUVAn asiakassuhteissa ja asiakastyön tavoitteissa. Lisäksi haastatteluissa on kartoitettu verkostotyön merkitystä KUVAssa ja pohdittu mahdollisia kehittämisideoita. 4. Tulokset Tämän arviointiraportin tavoite on tuottaa tietoa yli kymmenen vuotta toimineen Kuntouttava vankityö -ohjelman toiminnasta ja tuloksellisuudesta. KUVAn tuloksellisuus on konkreettisimmin nähtävissä, kun käsitellään ohjelman mitattavissa olevia tavoitteita, kuten rikoksetonta elämäntapaa ja työllistymistä. Käsiteltäessä KUVAn laadullisia tavoitteita, kuten elämänhallintaa ja päihteiden käyttöä, on tuloksellisuuden osoittaminen haastavampaa. Laadullisten tavoitteiden toteutuminen ei ole yksiselitteistä, koska on otettava huomioon lähtötaso ja toteutuneet muutokset, olivat ne miten pieniä tahansa. Tämän raportin puitteissa ei ole mahdollista esitellä raportissa käytettävien aineistojen tuloksia kokonaisuudessaan. Sen sijaan ohjelman tavoitteiden kannalta aineistojen analyysien keskeisimmät tulokset esitellään tässä raportissa. Laadullisten tavoitteiden toteutumista kartoittavat Inka Vaakanaisen ja Elina Toijanahon opinnäytetöiden tulokset ja KUVAn koordinaattoreiden haastattelu. Pekka Borgin KUVAn asiakasrekisteritietojen pohjalta tehty tilastollinen raportti avaa puolestaan ohjelman määrällisesti mitattavien tavoitteiden toteutumista. 16
Kuntouttava vankityö vuonna 2006
RIKOSSEURAAMUSVIRASTO Rikosseuraamusviraston monisteita 3/2007 Kuntouttava vankityö vuonna 2006 Carl-Olof Stenberg 23.4.2007 SISÄLLYSLUETTELO 1. YLEISTÄ... 1 2. SEURANTARYHMÄ... 2 3. KÄYTÄNNÖN ASIAKASTYÖ...
Kuntouttava vankityö vuonna 2004
R I K O S S E U R A A M U S V I R A S T O Rikosseuraamusviraston monisteita 2/2005 Kuntouttava vankityö vuonna 2004 Carl-Olof Stenberg, Vuokko Karsikas 25.4.2005 SISÄLLYSLUETTELO 1. YLEISTÄ 1 2. SEURANTARYHMÄ
Kuntouttava vankityö vuonna 2005
R I K O S S E U R A A M U S V I R A S T O Rikosseuraamusviraston monisteita 6 / 2006 Kuntouttava vankityö vuonna 2005 Carl-Olof Stenberg, Vuokko Karsikas 25.4.2006 SISÄLLYSLUETTELO 1. YLEISTÄ...2 2. SEURANTARYHMÄ...3
Kuntouttava vankityö vuonna 2001
R I K O S S E U R A A M U S V I R A S T O Rikosseuraamusviraston monisteita 2/2002 Kuntouttava vankityö vuonna 2001 Vuokko Karsikas Carl-Olof Stenberg 20.2.2002 KUNTOUTTAVA VANKITYÖ VUONNA 2001 20.02.2002
Kuntouttava vankityö vuonna 2002
R I K O S S E U R A A M U S V I R A S T O Rikosseuraamusviraston monisteita 4/2003 Kuntouttava vankityö vuonna 2002 Carl-Olof Stenberg Vuokko Karsikas 2.5.2003 SISÄLLYSLUETTELO 1. YLEISTÄ...1 2. SEURANTARYHMÄ...1
Rikosseuraamusviraston monisteita 1 / 2004 Kuntouttava vankityö vuonna 2003. Carl-Olof Stenberg Vuokko Karsikas 02.04.2004
Rikosseuraamusviraston monisteita 1 / 2004 Kuntouttava vankityö vuonna 2003 Carl-Olof Stenberg Vuokko Karsikas 02.04.2004 SISÄLLYSLUETTELO 1. YLEISTÄ... 1 2. SEURANTARYHMÄ... 2 3. KÄYTÄNNÖN ASIAKASTYÖ...
Nimi ovessa hanke Verkostotapaamisen muistio
Nimi ovessa hanke Verkostotapaamisen muistio Verkostoryhmä Kuntouttava asuminen Erityisteema / kohderyhmä Vapautuvat vangit Aika ja paikka Espoo 13.5.2001 Koordinoija / puheenjohtaja Kaijus Varjonen Pääalustus
LYHYTAIKAISVANKIEN OSASTO LYVA. Helsingin vankilassa
LYHYTAIKAISVANKIEN OSASTO LYVA Helsingin vankilassa LYVA Osaston toiminta alkanut lokakuussa 2013 Osastolla 19 vankipaikkaa Tuomioiden pituudet keskimäärin 1-4kk Mikäli osastolla on ollut tilaa, on sinne